**Služba za skupštinske poslove**

**Z A P I S N I K**

**sa IX (devete) sjednice Skupštine opštine Bar,**

**održane 27.decembra 2018. godine**

**Bar, 27.decembar 2018. godine**

**Sjednica je počela sa radom u 11,00 časova.**

Sjednicom je predsjedavao predsjednik Skupštine **Mićo Orlandić**.

Nakon izvršene prozivke odbornika, predsjednik Skupštine je konstatovao da od ukupno 37 odbornika, koliko broji Skupština, sjednici prisustvuje 32 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Miloš Fuštić i Marina Trceta.**

Rad sjednice pratili su predstavnici sredstava javnog informisanja.

Predsjednik Skupštine Mićo Orlandić je podsjetio da je uz saziv za sjednicu dostavljen i Zapisnik sa VIII (osme) sjednice održane 10.i 11.decembra 2018.godine.

**Skupština je, bez rasprave, jednoglasno , donijela**

**Z A K LJ U Č A K**

**Usvaja se Zapisnik sa VIII (osme) sjednice Skupštine opštine Bar, održane 10. i 11.decembra 2018.godine**

**UTVRĐIVANJE DNEVNOG REDA:**

**Predsjednik Skupštine Mićo Orlandić** obavijestio je skupštinu o predlogu Predsjednika opštine, da se tačke dnevnog reda pod rednim brojem 3- Prijedlog Odluke o donošenju Prostorno-urbanističkog plana Opštine Bar, rednim brojem 4- Prijedlog Odluke o donošenju izmjena i dopuna detaljnog urbanističkog plana „Sutomore-centar“ i rednim brojem 5- Prijedlog Odluke o donošenju programa građenja, postavljanja i uklanjanja privremenih objekata na području Opštine Bar, skinu sa dnevnog reda zbog ne dobijanja potrebnih saglasnosti od strane nadležnog ministarstva.

 **Skupština je jednoglasno, nakon prihvatanja predloga za izmjenom dnevnog reda, utvrdila sledeći**

**DNEVNI RED:**

1. Prijedlog Programa rada Skupštine opštine Bar za 2019.godinu
2. Prijedlog Odluke o imenovanju sekretara Skupštine opštine Bar
3. Program uređenja prostora za 2019. godinu
4. Prijedlozi Odbora za izbor i imenovanja

**RAD PO UTVRĐENOM DNEVNOM REDU:**

1. **TAČKA**

**Prijedlog Programa rada Skupštine opštine Bar za 2019.godinu**

U raspravi su učestvovali odbornik/ci: **Miloš Šušter,** **Vasilije Lalošević, Dragan Tufegdžić, Savo Pavlović, mr Dejan Đurović, Dragan Vojvodić i Ammar Borančić.**

U raspravi su učestvovali i Sekretar Sekretarijata za imovinu, zastupanje i investicije **Vido Dabanović**, vršilac dužnosti načelnika Službe zaštite i spašavanja **Darko Vidaković**, **Predsjednik opštine Dušan Raičević i Predsjednik Skupštine Mićo Orlandić.**

**Predsjednik Skupštine Mićo Orlandić**, obavijestio je skupštinu o podnijetim amandmanima na Predlog Programa rada Skupštine opštine Bar za 2019.godinu, odbornika **Miloša Šuštera**.

Vršilac dužnosti načelnika Službe zaštite i spašavanja **Darko Vidaković,** sugerisao je da se u Tematskom dijelu- IV kvartal tačka 3 (Prijedlog Lokalne strategije za smanjenje rizika od katastrofa) i tačka 4 (Plan potreba za materijalno-tehničko opremanje) brišu iz predloga Programa rada Skupštine opštine Bar za 2019.godinu, iz razloga što zakonski propisi ne predviđaju njihovo usvajanje od strane skupštine, i isto je prihvaćeno od predlagača odluke.

**Odbornik Miloš Šušter** podnio je amandmane na predlog Programa rada Skupštine opštine Bar za 2019.godinu i to:

**AMANDMAN 1**

**U poglavlju “tematski dio” a odnosi se na I (prvi) kvartal dodaje se:**

**Tačka 3.** Predlog srednjoročnog Programa uređenja prostora opštine Bar za period 2019-2023. godine

Predlagač: Predsjednik Opštine

Obrađivač: Sekretarijat za imovinu investicije i zastupanje

**Tačka 4.** Izvještaj o stanju imovine Opštine Bar

Predlagač: Predsjednik Opštine

Obrađivač: Sekretarijat za imovinu investicije i zastupanje

**Tačka 5.** Izvještaj o stanju obaveza i potraživanja Opštine Bar i javnih službi čiji je osnivač Opština, na kraju 2018. godine.

Predlagač: Predsjednik Opštine

Obrađivač: Sekretarijat za finansije

**U poglavlju “tematski dio” a odnosi se na II (drugi) kvartal dodaje se:**

**Tačka 12.** Informacije o realizaciji investicija na vodosnadbijevanju i odvođenju otpadnih voda u 2016., 2017. i 2018. godini

Predlagač: Predsjednik Opštine

Obrađivači: DOO Vodovod i kanalizacija, Sekretarijat za imovinu, investicije i zastupanje i Sekretarijat za finansije

**AMANDMAN 2**

**U poglavlju “tematski dio”, a odnosi se na III (treći) kvartal, dodaje se:**

**U tačci 2. –** Informacija o radu Vodacom d.o.o. prije 2018. godine treba dodati 2016. i 2017. godine.

**Predsjednica Odbora za statut i propise Nikica Purlija,** obrazložila je Izvještaj Odbora broj 030-780/2 od 25.12.2018.godine, kojim su razmatrani amandmani na predlog Programa rada skupštine za 2019.godine odbornika Mmiloša Šuštera.

Odbor za statut i propise je jednoglasno prihvatio amandman broj 2 odbornika Miloša Šuštera.

**Predsjednik skupštine opštine Mićo Orlandić,** ukazao je na član 103 stav 4 Poslovnika o radu Skupštine, kojim je propisano da amandman koji je podnio predlagač odluke i amandman koji je predlagač odluke prihvatio postaje sastavni dio predloga odluke i o njemu skupština posebno ne odlučuje.

Shodno članu 103. Poslovnika o radu Skupštine opštine Bar, Skupština je odlučila o amandmanu broj 1 odbornika Miloša Šuštera.

**Nakon rasprave, Skupština, većinom glasova 8"za", 24"protiv" i nije bilo"uzdržanih”, nije prihvatila amandman 1 odbornika Miloša Šuštera.**

**Nakon rasprave, Skuptina je većinom glasova 24"za", 4"protiv" i 4"uzdržanih", donijela**

**Z A K LJ U Č A K**

 **USVAJA se Programa rada Skupštine opštine Bar za 2019.godinu**

1. **TAČKA**

**Prijedlog Odluke o imenovanju sekretara Skupštine opštine Bar**

Uvodno obrazloženje dao je **Predsjednik Skupštine Mićo Orlandić.**

U raspravi su učestvovali odbornik/ci: **Dragan Tufegdžić i Vasilije Lalošević.**

**Nakon rasprave, Skupština je većinom glasova 25"za", nije bilo"protiv" i 3"uzdržana", donijela**

**Z A K LJ U Č A K**

**USVAJA SE Odluka o imenovanju sekretara Skupštine opštine Bar**

1. **TAČKA**

**Program uređenja prostora za 2019. godinu**

Uvodno obrazloženje dao je **Sekretar Sekretarijata za imovinu, zastupanje i investicije Vido Dabanović.**

 U raspravi su učestvovali odbornik/ci: **Momčilo Leković,** **Jovan Popović,** **Omer Vukić,** **Miloš Šušter, dr Jovan Ivović, Vasilije Lalošević i Dragan Vojvodić.**

Odgovore na postavljena pitanja dao je Sekretar Sekretarijata za imovinu, zastupanje i investicije **Vido Dabanović**.

**Nakon rasprave, Skupština je većinom glasova 23"za", 4"protiv" i 1"uzdržan", donijela**

**Z A K LJ U Č A K**

**USVAJA SE Program uređenja prostora za 2019. godinu**

1. **TAČKA**

**Prijedlozi Odbora za izbor i imenovanja**

**Prijedlog Odluke o razrješenju i imenovanju jednog člana u Odboru direktora d.o.o. “Sportsko-rekreativni centar”Bar**

**Skupština je, bez rasprave, većinom glasova 22"za", nije bilo"protiv" i nije bilo"uzdržanih", donijela**

**Z A K LJ U Č A K**

**USVAJA SE Odluka o razrješenju i imenovanju jednog člana u Odboru direktora d.o.o. “Sportsko-rekreativni centar”Bar**

**ODBORNIČKA PITANJA:**

**Na IX (devetoj) sjednici Skupšine opštine Bar odbornik Dragan Tufegdžić** postavio je sljedeće odborničko pitanje zavedeno u Službi za skupštinske poslove pod brojem 030-787 od 27.12.2018.godine:

„Da li je i kada „Škerović gradnja“ na osnovu ugovora br. 031-1121 od 25.06.2003.godine o prenosu prava na građevinskom zemljištu UP 62.Zona B, blok 2 isplatila 540.405,00 eura, kao i šta se promijenilo od dopisa br. 04-460/17-1112 iz maja 2017.godine na zahtjev „Bar gradnje“?

**Na IX (devetoj) sjednici Skupšine opštine Bar odbornik Vasilije Lalošević** postavio je sljedeće odborničko pitanje zavedeno u Službi za skupštinske poslove pod brojem 030-793 od 27.12.2018.godine:

“Projekat reciklažnog centra-u kojoj je fazi projekat, da li je projekat urađen i da li postoji mogućnost da se u 2019.godini započne sa realizacijom istog?”

Sastavni dio Zapisnika je fono zapis sa sjednice.

**Broj: 030- \_\_\_\_\_**

**Bar, 27.decembar 2018. godine**

**SKUPŠTINA OPŠTINE BAR**

 **Sekretar SO PREDSJEDNIK SO**

**mr Aleksandra Grabež Mićo Orlandić**